དེ་རིང་ངའི་མིག་ལམ་རབ་རིབ་གྱུར་དོན་ཅི་ཡིན་ནམ།མ་གཞི་ལས་ཤོག་སྟེང་གི་མགྲོན་བརྡ་འདི་ཡིན།ཚིག་སྦྱོར་དང་དག་ཆར་སླད་འདྲེས་པའི་བོད་ཀྱི་ཡིག་འབྲུ་དག་རེ་རེ་བཞིན་ཨུ་ཚུགས་ཀྱིས་ཀློག་སྟེ་མཇུག་བསྐྱལ་ཡིན།ལས་ཤོག་ལས་རྟགས་ཅན་འདིའི་ལས་ཐོག་མི་སྣས་བོད་ཡིག་འབྲི་བར་འདི་འདྲའི་ཨ་མཚར་རྩེད་དགོས་དོན་མེད་པ་འདྲ།ང་ཚོའི་བོད་པའི་རིག་གཞུང་གི་མིང་གང་རུང་ཞིག་ཕྲག་ཏུ་འཁུར་བའི་སྙིང་སྟོབས་དང་སྤོབ་པ་ཡོད་ན།བོད་རང་གི་སྐད་ཡིག་སྟེང་ནས་མགྲོན་ཤོག་ཙམ་གཏོང་བར་ཡིག་ནོར་དང་ཚིག་སྦྱོར་གྱི་ནོར་སྐྱོན་ཐེབས་པ་ཅི་ཡིན་ནམ།ཁྱོད་ཚོས་བོད་ཀྱི་རིག་གནས་ཇི་ལྟར་སྲུང་སྐྱོབས་བྱེད་ཀྱིན་ཡོད་པ་རེད།༼ཐང་སྟོང་བོད་ཀྱི་གླུ་གར་འཁྲབ་སྟོན་པ།༽ཟེར་བའི་མིང་ལ་འགན་འཁུར་གྱི་རྣམ་འགྱུར་ཙམ་སྟོན་པའི་ནུས་པ་ཡང་མེད་པ་རེད་དམ།